open-index/open-wikipedia-markdown huggingface dataset:
Хенри VII

**Хенри VII** ( - ) — крал на Англија, Ирска (22 август 1485 - 21 април 1509). Роден е како *Хенри Тјудор*, и ја основал династијата на Тјудорите. Тој бил единствениот син на Едмунд Тјудор и Маргарeт Бофорт. Во 1486 година се оженил за Елизабета Јоршка од која имал четири деца: Артур, Хенри, Маргарита и Марија. Починал во 1509 година.

Хенри е роден во дворецот Пемброук, во велшкото семејство Тјудори. Неговите родители биле наследници на династија Ланкастер. Неговиот татко, Едмонд Тјудор, починал 3 месеци пред Хенри да се роди. Кога престолот во Кралство Англија го презела династијата Јорк на чело со Едвард IV од Англија,  бил под закана да заврши во лондонската Кула како претедент на престолот, во 1461 година бил принуден да побегне во Бретанија заедно со неколку свои приврзаници  каде се задржал до својата осумнаесетгодишна возраст.

По смртта на Хенри VI и неговиот син Едвард, тој станал главен кандидат од династија Ланкастер кој претендирал за англискиот престол. Во времето кога на престолот се наоѓал Ричард III, Хенри се обидел да го симне од власт со помош на Франсоа II, војвода од Бретанија но во тоа не успеал. Ричард III успеал да склучи договор со Франсоа па така тој бил присилен да побегне во Франција. Со помош на француската војска, тој тргнал кон втора инвазија во Англија. Тој успеал со армија од 5.000 војници да се префрли во Англија и да му нанесе тежок пораз на Ричард III, а на самото бојно поле бил убиен и кралот. По ова Хенри се прогласил за крал под името Хенри VII од Англија. Во 1486 година се оженил со ќерката на Едвард IV, Елизабета Јоршка. По ова голем дел од приврзаниците на династија Јорк преминале на страната на новиот крал. Овој настан го означил обединувањето на двете династии. Двете рози, белата и црвената биле споени во т.н. Тјудорска роза. Во историјата на Англија бил започнал нов период, познат како Тјудорски период.

По стабилизирање на неговата власт, тој започнал да води една многу лукава и итра политика. Тој се заложил да ги зацврсти англиските граници. По договорот со Шпанија, тој договорил брак на својот најстар син Артур со Катерина Арагонска. Маргарита ја омажил за шкотскиот крал Јаков IV, а склучил сојуз и со светиот римски цар Максимилијан I како и со папата Инокентиј VIII.

Сојузот со Шпанија бил на стаклени нозе кога во 1502 година по само неколку месеци брак со шпанската инфанта Катерина Арагонска, починал неговиот син Артур, наследникот на престолот. Хенри VII, во обид да ја спаси својата врска со Шпанија, набрзо го жени својот помлад син наредниот англиски крал, Хенри VIII за Катерина Арагонска.

## Наводи

Категорија:Родени во 1457 година
Категорија:Починати во 1509 година
Категорија:Англиски монарси
Категорија:Витези на Златното Руно
Категорија:Тјудори
Категорија:Луѓе од Војната на розите
Категорија:Претенденти за францускиот престол
Категорија:Римокатолички монарси
Категорија:Европски монарси од 15 век
Категорија:Европски монарси од 16 век
Категорија:Погребани во Вестминстерската опатија
Артур Тјудор

**Артур Тјудор** (19/20 септември 1486 – 2 април 1502) — прв син на англискиот крал Хенри VII и Елизабета Јоршка.

Како највозрасен син на кралот, тој се родил еден месец порано од предвиденото. По неговото раѓање, тој ја добил титулата принц од Велс, и од тој момент и неговите наследници ја имале истата титула, односно титулата го означувала идниот монарх на Англија. Хенри самиот себеси се сметал дека води директно потекло од античките британски кралеви, па така на својот првенец му го дал името Артур, според легендарниот Крал Артур. Се смета дека Артур, главно поради нередовното му раѓање, цел живот бил слаб и болестлив за разлика од неговиот помлад брат Хенри.

По зазимањето на власта од страна на Хенри VII, тој сакал да ја прошири својата унија со шпанското кралство, па така договорил брак помеѓу ќерката на Фернандо II Арагонски и Изабела I Кастиљска, Катерина Арагонска. Во 1499 година кралот Хенри наредил да се погубат сите претенденти за англискиот престол.

Артур и Катерина еден на друг си пишувале на латински јазик, бидејќи и двете страни не го познавале јазикот на другиот. Артур освен латински, знаел грчки јазик. Бракот помеѓу Артур и Катерина не бил склучен сè додека Артур не наполнил 15 години. Катерина во Англија пристигнала на 4 ноември, а венчавката била одржана десет дена подоцна. Принцот и принцезата од Велс живееле во дворецот Лудлов, каде Артур требал да претседава со велшкиот совет. По само неколку месеци, Артур и Катерина се разболиле. Принцезата преживеела, но не и престолонаследникот. Така, на 2 април 1502 година Катерина останала вдовица. Се смета дека Артур починал од туберкулоза или дијабетис.

По смртта на Артур и веста дека Катерина не забременила од него, позицијата на престолонаследникот односно принцот од Велс се пренасочила кон неговиот брат Хенри, кој по смртта на својот татко станал крал на Англија. Хенри се оженил со вдовицата на својот брат Катерина.

Категорија:Родени во 1486 година
Категорија:Починати во 1502 година
Категорија:Тјудори
Категорија:Англиски престолонаследници
Категорија:Принцови од Велс
008
Категорија:Витези на Подвеската
Категорија:Витези на Бањата
Категорија:Луѓе од Винчестер
Празни мисли на еден мрзливец

„**Празни мисли на еден мрзливец**“ (англ. *Idle Thoughts of an Idle Fellow*), (изд. 1886 г.), е збирка хумористични состави од авторот Џером К. Џером. Ова е втора книга на авторот, која му помогнала да се зацврсти како најистакнат хуморист во Англија. Иако се вбројува во неговите најдобри дела и е напишано во ист стил како претходното дело „Тројца луѓе во чамец“ (*Three Men in a Boat*), оваа книга воопшто не доживеала таков успех. Книгата престанала да се печати пред долги години, но во 2002 излегло издание со мека подвеска. 

Во 1898 г. било објавено продолжение на книгата, насловено како „Уште празни мисли“ (*The Second Thoughts of An Idle Fellow*).

мини|десно|Првото издание од 1886 г.

## Содржина
Книгата се состои од 14 независни глави подредени по тематика: 

# ЗА МРЗЛИВОСТА.
# ЗА ВЉУБЕНОСТА.
# ЗА НЕРАСПОЛОЖЕНОСТА.
# ЗА БЕСПАРИЦАТА.
# ЗА СУЕТАТА И ВООБРАЗЕНОСТА.
# ЗА УСПЕХОТ ВО ЖИВОТОТ.
# ЗА ВРЕМЕТО.
# ЗА МАЧКИТЕ И КУЧИЊАТА.
# ЗА СРАМЕЖЛИВОСТА.
# ЗА БЕБИЊАТА.
# ЗА ЈАДЕЊЕТО И ПИЕЊЕТО.
# ЗА НАМЕСТЕНИТЕ СТАНОВИ.
# ЗА ОБЛЕКАТА И ОДНЕСУВАЊЕТО.
# ЗА ПАМТЕЊЕТО.

## Извадоци

## Занимливости
* Џером ја посветил книгата на неговиот другар и верен придружник во денгубата — лулето.

## Надворешни врски

* „Празни мисли на еден мрзливец“ на Проект Гутенберг 

Категорија:Хумористични книги
Категорија:Книги од 1886 година
Династија Ланкастер

**Династијата Ланкастер** била кралска лоза на династија Плантагенет. За основач на династијата се смета Џон Гонт, четвртиот син на кралот Едвард III. Во 1399 година неговиот син, Хенри Болингбрук (1367-1413) го симнал од власта својот роднина, кралот Ричард II. На тој начин се качил на престолот под името Хенри IV. Негов наследник станал Хенри V (1413-1422) кој пак бил наследен од страна на единствениот негов син Хенри VI. Во времето кога станал крал, тој бил на возраст од само десет месеци, а на негово место раководел неговиот чичко Џон. За време на Стогодишната војна, тој бил и крал на Франција.

Во 1461 година Хенри бил соборен од власта, кога на чело на земјата застанала династија Јорк. Во 1470 година, за време на т.н. војна на розите, Хенри повторно станал крал во траење од  неколку месеци, пред да биде затворен во Лондонската кула и убиен. Пред ова, бил убиен и неговиот единствени син Едвард. По убиството на Хенри VI, династијата Ланкастер останала без машки наследник.

Хенри VII, основачат на династија Тјудори и кој на престолот се качил во 1485 година, бил потомок на вонбрачниот син на Џон Гонт и бил сметен за наследник на династијата Ланкастер.


Категорија:Историја на Ланкастер
Категорија:Европски кралски династии
Категорија:Војна на розите
Бабуна (река)

:*За други значења на  поимот *'Бабуна**, видете на [[Бабуна (појаснување)|појаснителната страница]]''


**Бабуна''' — река во Македонија, десна притока на Вардар. Таа извира под врвот Солунска Глава на планината Јакупица. Има должина од 65 километри, а нејзиното сливно подрачје зафаќа површина од 612 км2. Бабуна протекува јужно и југозападно од Велес.

## Течение
Реката Бабуна извира на југоисточната страна на Мокра Планина под врвот Солунска Глава и протекува помеѓу планинскиот масив Јакупица од левата и планината Бабуна од десната страна. Од своите извори на кои се наоѓаат прекрасните водопади во пределот над селото Нежилово тече во јужен правец до Богомила. Оттука протекува во југоисточен правец со до селото Оморани од каде што свртува кон североисток сѐ до вливот во Вардар. Бабуна има живописна клисуреста челенка, делумно клисуресто речно корито, мали водопади во нејзиниот горен тек. Се храни со вода од поголем број на притоки.. Во своето течение долго 53 километри, прима неколку притоки, од кои најзначајни се десните притоки: Брезица, Изворска и Војничка Река. Поради извонредната чистина на водата во Бабуна живеат повеќе видови риби како пастрмка, плашица, бојник, како и речни ракови, кои се често ловени во летниот период. Во долниот тек реката минува низ клисурата Пешти, каде што речните вирови се доста посетени од капачи преку летниот период.

## Галерија


Римски мост на Бабуна во Богомила 6532.jpg|Римски мост на реката Бабуна на влезот од селото Богомила
Babuna-River-Azot.jpg|Горното течение на реката Бабуна, сликана од патот Богомила - Папрадиште
Babuna vo klisurata Pesti.jpg|Клисурата Пешти на реката Бабуна
Babuna River.jpg|Долното течение на реката Бабуна во близината на клисурата Пешти
Átkelés a Babuna völgye felé. Fortepan 59309.jpg|Преминување на Бабуна со дрво и јаже, 1915 г.
Proekt za most na reka Babuna, Omorani, 1938.jpg|Скица на прсторот и положбата на земјиштето на проектиран мост на реката Бабуна, кај село Оморани, 1938 г.


;Реката помеѓу селата Богомила и Нежилово

Податотека:Реката Бабуна во селото Нежилово.jpg|
Податотека:Реката Бабуна над Богомила (1).jpg|
Податотека:Реката Бабуна над Богомила (2).jpg|
Податотека:Реката Бабуна помеѓу Богомила и Нежилово (1).jpg|
Податотека:Реката Бабуна помеѓу Богомила и Нежилово (2).jpg|
Податотека:Реката Бабуна помеѓу Богомила и Нежилово (3).jpg|
Податотека:Реката Бабуна помеѓу Богомила и Нежилово.jpg|


## Наводи

## Надворешни врски

Категорија:Реки во Македонија
Категорија:Притоки на Вардар
Тајна полиција на МРО

**Тајната полиција на МРО** е составен дел од структурата на Организацијата. При секој селски, околиски и окружен комитет постоела тајна полиција . Таа се состоела од две одделенија:

* *Истражно одделение*
* *Казнено одделение*

## Истражно одделенние

На чело на истражното одделение стоел раководител кои бил поставуваан од страна на претседателот на комитететот.

Раководителот давал заклетва дека верно ќе ги извршува своите задачи и притоа избираал тројца помошници кои не се познавале меѓу себе.

Тие давале заклетва пред раководителот.

Задачата на истражното одделение се состоела од следење на поведението на членовите, поведението на македонското и останатото население, како и следење на активноста на јавната и тајна османска полиција, и известување на комитетот за таквата активност .

## Казнено одделение

На чело на казненото одделение исто така стоел раководител кој бирал свои тројца помошници .

Главана задача на казненото одделение се состоела од спроведување на казните, првенствено смртните, а извршителите на казните биле бирани со ждрепка.

Членовите на тајната полиција биле вооружени со револвер и кама, а во акција и со два револвери .

## Извори


## Надворешни врски
* Правилник на МРО.

Категорија:Историја на македонскиот народ
Категорија:Македонска револуционерна организација
Тајна пошта на МРО

**Тајната пошта на МРО** е составен дел од структурите на организацијата. Секој селски, околиски и окружен комитет имал своја тајна пошта .
мини|лево|200п|Шифриранa азбука
Поштата на Македонската револуционерна организација претставувала таен систем за комуникација меѓу нејзините членови во рамките на Отоманското Царство, но се комуницирало и надвор од империјата како што било и Задграничното претставништво.

Коресподенцијата се водела со хемиско бело мастило и шифри.

Шифрите ги знеле само претседтелот и секретарот на комитетот .

По Солунскиот конгрес било решено дека Централниот комитет со внатрешноста на Македонија контактира преку окрузите, и затоа *ЦК* имал посебни шифри за комуникација со окрузите, посебни шифри за коресподенција со Задграничното претставништво, окрузите имале посебни шифри за коресподенција меѓу себе . Поштата на организацијата била подобро организирана отколку редовната пошта на Отоманското Царство. Писмата кои организацијата ги испраќала од Солун за Софија пристигале следниот ден .

## Извори


## Надворешни врски
* Правилник на МРО.

Категорија:Историја на македонскиот народ
Категорија:Македонска револуционерна организација
Црква „Св. Недела“ - Теново

**Света Недела** — главна манастирска црква на Теновскиот манастир во тетовското село Теново, Македонија.

## Местоположба

Црквата се наоѓа на истоименото возвишение, кое претставува граница помеѓу областите Горен и Долен Полог, кое денес претставува и атарска граница помеѓу селата Теново и Стенче.

## Историја

Црквата е спомената во записите за старото село Стенче уште во средниот век, кога била приложена на тетовскиот манастир „Св. Богородица“.

Селаните во 1939 година подигнале параклис посветен на Света Недела на место каде некогаш имало стар храм и гробови.

Православните мештани оделе двапати годишно на местото каде некогаш се наоѓала црквата и таму палеле свеќи. Во минатото околу манастирските руини врзувале платно и се причестувале.

Црквата повеќепати била цел на кражби каде биле украдени пари и 9 вредни икони.

## Архитектура

Црквата има трикорабна градба и камбанарија од западната страна, која е многу слична како селската црква „Св. Никола“ во Теново.

### Фрескоживопис

Црквата има делумен фрескоживопис, кој е изведен во три фази. Најстариот слој е од 1937 година, кој е зачуван само во сводот и во олтарната конха. На јужниот ѕид има живопис од 1996 година, додека над западниот влез се наоѓа живопис од 2021 година.

### Икони и иконостас

Црквата има иконостас.

## Галерија


Податотека:Црква „Св. Недела“ - Теново 10.jpg|Ниша со фреска на камбанаријата (север)
Податотека:Црква „Св. Недела“ - Теново 8.jpg|Ниша со фреска на камбанаријата (југ)
Податотека:Црква „Св. Недела“ - Теново 9.jpg|Ниша со фреска на камбанаријата (запад)
Податотека:Црква „Св. Недела“ - Теново 2.jpg|Апсидата
Податотека:Црква „Св. Недела“ - Теново 4.jpg|Камбанаријата
Податотека:Црква „Св. Недела“ - Теново 5.jpg|Влезот
Податотека:Црква „Св. Недела“ - Теново 6.jpg|Ниша над влезот
Податотека:Црква „Св. Недела“ - Теново 7.jpg|Северната страна
Податотека:Црква „Св. Недела“ - Теново.jpg|Поглед на црквата
Податотека:Sv. Nedela Tenovska 1935.jpg|Историска фотографија од изградбата (9 октомври 1935 година)


## Поврзано
* Тетовско архијерејско намесништво
* Милетинска парохија
* Теново

## Наводи

## Надворешни врски

* Детален извештај за мониторинг од ИКОМОС Македонија

Категорија:Храмови посветени на Света Недела во Македонија
Категорија:Теновски манастир
Црква „Св. Никола“ - Теново

**Свети Никола** — главна селска црква во тетовското село Теново, Македонија.

## Местоположба

Црквата се наоѓа во средишниот дел на селото, во непосредна близина на старата џамија.

## Историја

Според натпис над споредниот влез, црквата е подигната во 1920 година.

## Архитектура

Градбата на црквата е еднокорабна со поголема димензија, со полукружна апсида на источната страна и галерија на кат на западната страна. Засведена е со полуобличест свод во чиј средишен дел има купола со шестаголен тамбур. Влезот е од јужната страна преку отворен трем со два предни ѕидани столба, а над тремот се наоѓа четирикатна камбанарија. Црквата е целосно малтерисана и варосана во бела боја, а релјефните украси со окер боја се поставени околу прозорските отвори и на влезните тремови.

### Фрескоживопис

Црквата има делумен фрескоживопис, кој бил насликан од 1920 до 1924 година. Застапен е меѓу и над прозорските отвори од јужниот и северниот ѕид, во куполата и делумно во олтарот. Таванот е покриен со дрвена ламперија. Sидно сликарство е застапено и во долната зона на камбанаријата. Автори на живописот се зографите Крсте Николов Колоски и неговиот син од Лазарополе.

## Галерија


Податотека:Црква „Св. Никола“ - Теново 10.jpg|Ниша со фреска на камбанаријата (запад)
Податотека:Црква „Св. Никола“ - Теново 11.jpg|Ниша со фреска на камбанаријата (север)
Податотека:Црква „Св. Никола“ - Теново 12.jpg|Ниша со фреска на камбанаријата (југ)
Податотека:Црква „Св. Никола“ - Теново 13.jpg|Куполата
Податотека:Црква „Св. Никола“ - Теново 14.jpg|Поглед на црквата
Податотека:Црква „Св. Никола“ - Теново 2.jpg|Споредна врата
Податотека:Црква „Св. Никола“ - Теново 3.jpg|Споредниот влез
Податотека:Црква „Св. Никола“ - Теново 4.jpg|Јужната страна
Податотека:Црква „Св. Никола“ - Теново 5.jpg|Камбанаријата
Податотека:Црква „Св. Никола“ - Теново 6.jpg|Апсидата
Податотека:Црква „Св. Никола“ - Теново 7.jpg|Помошниот објект
Податотека:Црква „Св. Никола“ - Теново 8.jpg|Летниковец
Податотека:Црква „Св. Никола“ - Теново 9.jpg|Главната врата
Податотека:Црквата „Св. Никола“ и Старата џамија во Теново.jpg|Црквата и старата џамија


## Поврзано
* Тетовско архијерејско намесништво
* Милетинска парохија
* Теново

## Наводи

## Надворешни врски

* Детален извештај за мониторинг од ИКОМОС Македонија

Категорија:Храмови посветени на Свети Никола во Македонија
Ацтечки рушевини (САД)

**Националната знаменитост „Ацтечки рушевини“** (англ. *Aztec Ruins National Monument*) е зачувано археолошко наоѓалиште со рушевини од културата на индијанскиот народ Пуебло во северозападно Ново Мексико, САД, кај гратчето Ацтек и североисточно од местото Фармингтон, близу реката Анимас. Недалеку од ова место на југ се наоѓаат итн. **[[Салмонови рушевини]] и културно-историски парк**, со други стари рушевини од оваа култура. Најблиско населено место до овие рушевини е Блумфилд, близу реката Сан Хуан.

Градбите датираат од XI и XIII век. Кон средината на XIX век, со доаѓањето на првите американски доселеници, овие рушевини погрешно им биле припишани на Ацтеките.

Првото наоѓалиште е прогласено за Национална знаменитост на САД на 24 јануари 1923, а во 1928 г. е променета границата за да го опфати и второто наоѓалиште. Сопственик на местата е Службата за национални паркови, која на 15 октомври, 1966 наоѓалиштето го завела во Националниот регистар на историски места на САД. На 8 декември, 1987 УНЕСКО го прогласува наоѓалиштето за светско наследство, како дел од поголемиот Национален историски парк на културата Чако.

## Наводи
* *The National Parks: Index 2001–2003*. Washington: U.S. Department of the Interior.

## Надворешни врски
* Страница на Службата за национални паркови 
* Страница на објектот на УНЕСКО 

Категорија:Ново Мексико
Категорија:Национални знаменитости на САД
Категорија:Светско наследство во САД
Категорија:МСЗП-Категорија III
Пајаковидни мајмуни

**Пајаковидните мајмуни** () образуваат семејство на широконосни мајмуни (*Platyrrhini*). Семејството вклучува околу 30 современи видови, распространети исклучиво во Новиот Свет.

## Опис

Пајаковидните мајмуни (понекогаш наречени и дрекавци) се најголемите мајмуни во Америка: тежината на возрасните единки изнесува 4–10&nbsp;кг. Должината на телото е 24–65&nbsp;cm, опашката е долга 55–90&nbsp;cm. Женките се нешто поголеми и потешки од мажјаците. Оголеното подрачје на долната страна од врвот на опашката е прекриено со кожни ритчиња, благодарение на кои се постигнува жилавост. Предните екстремитети се подолги од задните, а кај некои примероци се речиси еднакви. Палецот на раката отсуствува или е редуциран (го има само кај волнените мајмуни); палецот на стапалото е развиен. Крзното е долго и различно обоено.

## Распространување

Ги населуваат шумите на Средна и Јужна Америка. Ареалот на север е ограничен со јужните региони на Мексико, а на југ со централен Бразил и Боливија.

## Начин на живеење

Живеат на дрвја движејќи се по пат на полубрахијација со прикачување на предните екстремитети и прехензивната опашка. Активни се во текот на денот. Се држат во семејни групи или стада до 100 единки. Се исхрануваат со растителна и животинска храна; претпочитаат овошје, семиња и листести растенија. Освен тоа, во исхраната употребуваат и јајца од птици.

Одредена сезона на размножување отсуствува. Бременоста трае 225-230 дена. Дрекавците се одликуваат со ниска плодност: раѓаат само едно младенче кое првите две-три години е покрај мајката. Од 4-5 месеци тие започнуваат да јадат растителна храна. Женките се пораѓаат секои 3-4 години. Пајаковидните мајмуни живеат во семејства чија бројност достигнува и до 30 единки кои често се групираат во помали групи од по 3-4 животни. Мажјаците се поагресивни од женките и се водачи. Мајките се занимаваат со груминг на своите млади. Се движат на две и четири екстремитети.

## Систематика

Во ова семејство има две потсемејства:

* Alouattinae, каде припаѓа единствениот род — дрекавец (*Alouatta*);
* Atelinae, каде има 4 рода:
** пајаковидни мајмуни или коати (*Ateles*) — 7 вида;
** мирики или брахителеси (*Brachyteles*) — 2 вида;
** волнени мајмуни (*Lagothrix*) — 4 вида;
** *[[Oreonax]]* — 1 вид (*[[Oreonax flavicauda]]*).

## Литература

* Groves, Colin (16 November 2005). in Wilson, D. E., and Reeder, D. M. (eds): Mammal Species of the World, 3rd edition, Johns Hopkins University Press, 150—152. — ISBN 0-8018-8221-4.

## Наводи


Категорија:Широконосни мајмуни
Плантагенети

**Династија Плантагенет** била кралска династија која со Кралство Англија управувала во периодот од 1154 до 1399 година. Династијата има директно потекло од династија Анжујци, кои пак потекнуваат од Франција. Во времето на својата најголема моќ, династијата владеела со области од Аквитанија, Нормандија, Бретања, Велс, Ирска, Кипар. Династијата имала претензии и кон престолот на Франција, Кастиља, Ерусалим и Сицилија. По отстранувањето им од власт, за англискиот престол започнала т.н. Војна на розите помеѓу династија Јорк и династија Ланкастер, кои исто така имале потекло од Плантагент.

Категорија:Династија Плантагенет
Категорија:Европски кралски династии
Категорија:Историја на Англија
Категорија:Историја на Франција
Категорија:Римокатолички монарси
Кралство Англија

**Кралството Англија** (927-1707) претставувало суверена држава која се наоѓало во северозападниот дел на континентална Европа. Кралството се протегало на британскиот остров, а во негов состав влегувале денешната држава Англија, Велс и неколку острови. На север кралството граничело со Кралство Шкотска. Главен град на Англија бил Винчестер, каде се наоѓала и главната кралска резиденција. Освен престолнината, големи центри во тоа време претставувале и Вестминстер и Глостер.

Создавањето на кралството и англискиот народ во целина започнало во текот на 9 век и 10 век. Претходно, периодот од 5 век до создавањето на кралството, денеска е познат како англосаксонски период од историјата на Англија. Кралството престанало да постои по обединувањето со Кралство Шкотска во 1707 година и формирањето на Кралство Велика Британија. И покрај сојузот со Шкотска, модерна Англија опстојувала како една од земјите на Обединетото Кралство.

Категорија:Историја на Англија
Категорија:Поранешни монархии во Европа
Категорија:Поранешни држави на Британските Острови
Категорија:Поранешни кралства
Миле Јанакиески

**Миле Јанакиевски** (роден на  година во Прилеп) —  македонски политичар. Во периодот од 28 август 2006 до 13 мај 2015 ја извршувал функцијата Министер за транспорт и врски на Република Македонија.

## Животопис

Миле Јанакиески основно и средно образование завршил во Прилеп. Дипломирал менаџмент и бизнис админстрација на Американскиот колеџ во Солун во 2001 година. Јанакиески до изборот за министер бил генерален директор на ЈП Водовод и канализација-Скопје од август 2005 година.

Од позиција на директор на ова ЈП во 2016 година го критикува тогашниот министер за здравство Владо Димов за злоупотреба на службената должност за набавка на скапи податоци со, како што вели, „народни пари“ по повод Нова Година на своите соработнички. За оваа тој бара оставка од министерот Димов.

Од 2001 до 2004 година извршувал функции на сектори во министерството за финансии, каде што од ноември 2001 до ноември 2002 година бил советник, а потоа и шеф на кабинетот на министерот за финансии.

Бил претседател на асоцијацијата за водовод, канализација и пречистување на урбани отпадни води. Јанакиески бил шеф на кабинет на претседателот на ВМРО-ДПМНЕ од октомври 2004 до август 2005 година, а потоа бил и член на централниот комитет на партијата. Од странските јазици говори грчки и англиски јазик. Оженет со сопругата Сања.

На 13 мај 2015 година поднел неотповиклива оставка од функцијата министер за транспорт.

На 20 февруари 2019 година бил уапсен под обвинение дека бил еден од организаторите за Упадот во Собранието на Македонија од 27 април 2017 година, по кое бил пуштен во куќен притвор. На 2 јуни 2019 година бил повторно уапсен под обвинение - продажба на државно земјиште, по несоодветна постапка, со што буџетот бил оштетен за над 2,5 милиони евра.

Во 2021 година добил затворска казна од шест години и три месеци.

На 23 јануари 2025 година, Основниот кривичен суд во Скопје го уважил барањето за амнестија , и го ослободил од затвор, заедно со Вељаноски, Ристовски и Атанасовски. Ова се случи врз основа на Законот за амнестија од 2018 година, кој предвидува амнестија за лица кои не биле директно вклучени во насилството или неговата организација.

## Наводи

Категорија:Живи луѓе
Категорија:Состав на Владата на Република Македонија од 2006
Категорија:Состав на Владата на Република Македонија од 2008
Категорија:Состав на Владата на Република Македонија од 2011
Категорија:Политичари од Прилеп
Категорија:Политичари од ВМРО-ДПМНЕ
Категорија:Министри за транспорт и врски на Република Македонија
Категорија:Македонски затвореници и притвореници
Категорија:Затвореници во Македонија
Црква „Св. Атанасиј“ - Горно Фалише

**Свети Атанасиј** — главна селска црква во некогашното тетовско село Горно Фалише, Македонија.

## Местоположба

Црквата се наоѓа меѓу обработливи површини како единствен зачуван објект на некогашното село Горно Фалише, која денес е одржувана од селаните на Стенче, бидејќи поголемиот дел од атарот на Горно Фалише припаднал на Стенче.

## Историја

За црквата нема податоци кога била изградена, иако Горно Фалише постоело уште од  век. Селото било сместено во рамничарскиот дел на Полог.

До 1920-тите години, на денот на патронот (31 јануари) се одржувал голем собор, кога доаѓале селаните од околните села (Стенче, Волковија, Сенокос, Теново, Тумчевиште и други) и се приредувал панаѓур. Во минатото, во црквата по празниците редовно доаѓале селаните од Тумчевиште.

Црквата била обновена меѓу двете светски војни.

За време на воениот конфликт во 2001 година во црквата било развиорено албанското знаме и пред вратата имало оставена бомба кашикара.

## Архитектура

Црквата има скромба градба со едноставна архитектонска диспозиција на внатрешноста, засведена со полуобличест свод. Има два влеза, од западната и јужната страна.

Околината околу црквата е целосно неуредена, со запуштена вегетација.

Градбата е во лоша и запуштена состојба. Во внатрешноста ја нема сводната конструкција и истата е заменета со лесонитни табли.

### Фрескоживопис

Црквата не е живописана, освен плитката ниша над западниот влез во која е претставен патронот на црквата.

## Галерија


Податотека:Црква „Св. Атанасиј“ - Горно Фалише 2.jpg|Задниот дел
Податотека:Црква „Св. Атанасиј“ - Горно Фалише 3.jpg|Главниот влез
Податотека:Црква „Св. Атанасиј“ - Горно Фалише 4.jpg|Ниша над главниот влез
Податотека:Црква „Св. Атанасиј“ - Горно Фалише 5.jpg|Споредниот влез
Податотека:Црква „Св. Атанасиј“ - Горно Фалише 6.jpg|Апсидата
Податотека:Црква „Св. Атанасиј“ - Горно Фалише 7.jpg|Поглед на црквата
Податотека:Црква „Св. Атанасиј“ - Горно Фалише 8.jpg|Стар крст
Податотека:Црква „Св. Атанасиј“ - Горно Фалише 9.jpg|Воздушен поглед на црквата


## Поврзано
* Тетовско архијерејско намесништво
* Милетинска парохија
* Горно Фалиште

## Наводи

## Надворешни врски

* Детален извештај за мониторинг од ИКОМОС Македонија

Горно Фалише
Арнагардур

thumb|Арнагардур (2009)

**Арнагардур** () — зграда при кампусот на Исландскиот универзитет. Наречена е според името на исландскиот научник од  век, Арни Магнусон. Во истиот објект се наоѓа и Арни Магнусонoовиот институт за исландски студии.

Поголемиот дел од зградата е составен од канцеларии за вработените и предавални, а содржи и мало бифе. Зградата во најголем дел ја користи факултетот за хуманитарни науки.

Категорија:Згради и градби во Исланд
Црква „Св. Атанасиј“ - Волковија

**Свети Атанасиј** — гробишна црква во тетовското село Волковија, Македонија.

## Местоположба

Црквата е сместена во северниот дел на селото, а околу нејзе се наоѓаат селските гробишта.

## Историја

Црквата била подигната во времето кога постоело старото село Волковија, но подоцна како и селото била срушена. Во 1940-тите години, Јован Трифуноски има запишано дека од разурнатиот храм има само незначителни трагови.

Над влезната врата има натпис на српски јазик на која се споменува дарот на вратата на самата црква од 1929 година.

Изградена е со донации на селаните и на родителите на познатиот југословенски глумец со волковско потекло Данило Бата Стојковиќ.

## Архитектура

Изградена е во правоаголна форма со крст од ковано железо на врвот. Внатре се наоѓа камен крст пред олтарот остаток од некогашен храм. За потребите на црквата изградена е и сала за собири.

## Галерија


Податотека:Гробишта во Волковија.jpg|Селски гробишта
Податотека:Црква „Св. Атанасиј“ - Волковија 2.jpg|Влезот
Податотека:Црква „Св. Атанасиј“ - Волковија 3.jpg|Јужната страна
Податотека:Црква „Св. Атанасиј“ - Волковија 4.jpg|Апсидата
Податотека:Црква „Св. Атанасиј“ - Волковија 5.jpg|Поглед на црквата
Податотека:Црква „Св. Атанасиј“ - Волковија 6.jpg|Ниша над влезот
Податотека:Црква „Св. Атанасиј“ - Волковија 7.jpg|Камбанаријата
Податотека:Црква „Св. Атанасиј“ - Волковија 8.jpg|Помошниот објект
Податотека:Црква „Св. Атанасиј“ - Волковија.jpg|Поглед на црквата


## Поврзано
* Тетовско архијерејско намесништво
* Милетинска парохија
* Волковија

## Наводи

## Надворешни врски

Волковија
Џејн Симор

**Џејн Симор** (1508 или 1509 – ) (англиски: *Jane Seymour*) била третата сопруга на англискиот крал Хенри VIII и негова трета братучетка. Таа долго време работела како придружничка на кралиците Катерина Арагонска и Ана Болејн.

## Во кралскиот двор

Џејн била ќерка на Џон Симор од Вилтшир и Маргарет од Вилтшир. Таа имало потекло од старо аристократско семејство, а нејзиниот татко бил ценет во дворот на Хенри VIII. Џејн служила како дворска дама на Катерина Арагонска и Ана Болејн сè додека не била забележана од страна на кралот. Кралот Хенри, незадоволен од бракот со Ана Болејн започнал да се интересира за младата дворска дама. Се смета дека таа одбила да биде љубовница на кралот. Хенри сметал дека Џејн ќе го роди идниот престолонаследник на Англија, како што се и случило подоцна.

## Кралица на Англија

По погубувањето на Ана Болејн, во 1536 година се омажила за кралот на Англија. Официјално Џејн за кралица на Англија била прогласена на 4 јуни, но никогаш не била крунисана, главно поради епидемијата која владеела во Лондон. Се претпоставува и дека самиот Хенри не сакал таа да биде крунисена сè додека не му роди син.

Џејн како кралица била строга и официјална. Строгите норми, кои во целост се изгубиле во времето на Ана Болејн биле често практикувани од страна на Џејн. Во кралскиот двор блиска била само со нејзината сестра. француската мода која била воведена од страна на Ана била забранета. Во однос на политиката таа била конзервативна. Меѓутоа, еден нејзин обид за да ја наметне својата позиција во политиката многу го налутил кралот Хенри. Според легендата, тој и се спротивставил многу остро и ја предупредил да не заврши како нејзината претходничка.

## Смрт

Многу бргу по свадбата, таа останала бремена. Таа починала 12 дена по раѓањето на идниот крал на Англија, Едвард VI.

## Поврзано
* Шесте сопруги на Хенри VIII

## Наводи

Џејн
Категорија:Англиски кралски семејства
Категорија:Сопруги на Хенри VIII
Категорија:Родени во 1508 година
Категорија:Починати во 1537 година
Категорија:Сопружници на англиските владетели
Категорија:Жени од Тјудорскиот период
Категорија:Римокатолички христијани од Англија
Категорија:Англичани од 16 век
Категорија:Погребани во капелата „Св. Ѓорѓи“ (Виндзорски замок)
Исландски универзитет

**Исландски Универзитет** (Háskóli Íslands) — државен универзитет во Исланд, основан 1911 година. Во текот на првата година од отворањето биле запишани 45 студенти. Денес универзитетот држи предавања на околу 16000 студенти кои студираат на 25 факултети.

## Надворешни врски
*  официјално мрежно место на Универзитетот
*  Official homepage
* Карта на универзитетот
* Карта на универзитетот и околината при Google Earth и Google Maps
* University of Iceland Geocache
* Информации за сите студентски организации при исландскиот унивезритет 

Категорија:Згради и градби во Исланд
Категорија:Исланд
Филогенетско дрво

**Филогенетското дрво** (**еволуционо дрво**, **дрво на животот**) е дрво кое ги одразува еволуционите поврзаности меѓу различните видови или други ентитети кои имаат заеднички предок.
мини|Филогенетско дрво засновано на rRNA гени
Врвовите на филогенетското дрво се делат на три класи: листови, јазли и (максимум еден) корен. Листовите се крајните врвови, т. е. тие врвови кон кои се насочува само една линија; секој лист претставува некој вид на жив организам (или објект кој подлежи на еволуција, како на пример, домен на белковината). Секој јазол претставува еволуциски настан: разделување на видот-предок на два или повеќе видови кои понатаму еволуираат независно. Коренот го претставува заедничкиот предок на сите набљудувани објекти. Линиите на филогенетското дрво се нарекуваат ,,гранки‘‘.

Идејата за ,,дрвото‘‘ се појавила во раните размислувања за животот, како процес на развиток од попрости кон посложени форми. Современите еволуциони биолози и натаму го користат дрвото како илустрација на еволуцијата, односно го прикажуваат развитокот и потеклото на видовите.

Категорија:Еволутивна биологија
Категорија:Филогенија
Англофризиски јазици

[240п|мини|десно|Англофризиските јазици се подргупа на [Германски јазици|германското јазично семејство**







]]

**Англофризиските јазици** (наречени и **Островски германски јазици*') е група северноморски [[западногермански јазици]] која се состои од [[староанглиски јазик|староанглискиот]], [[старофризиски јазик|старофризискиот]] јазик, и нивните денешни потомци. Семејната лоза на англофризиските јазици е следнава:

* Англофризиски
** [[Англиски јазици|англиска група (островски англофризиски)]] 
*** [[Англиски јазик|англиски]]
*** [[Шкотски јазик (германски)|шкотски]]
*** [[Јола (јазик)|јола]] (исчезнат)
** [[Фризиски јазици|фризиска група (континентални англофризиски)]]
*** [[Западнофризиски јазик|западнофризиски]]
*** [[Затерландски фризиски јазик|затерландски фризиски (источнофризиски)]] 
*** [[Севернофризиски јазик|севернофризиски]]

Англофризиските јазици се разликуваат од останатите западногермански јазици делумно по „северноморската носна струјна согласка“, „англофризиското осветлување“ и [[палатализација]]та на [[прагермански јазик|прагерманското]]  во [[преднојазична согласка|преднојазична]] [[слеана согласка]] пред [[предна самогласка|предните самогласки]]: спор. англиското *cheese* и западнофризиското *tsiis* со [[Холандски јазик|холандското]] *kaas* и [[Германски јазик|германското]] *Käse*, или пак англиското *church* и западнофризиското *tsjerke* со холандското *kerk* и германското *Kirche''. Првобитните англофризиски говори образувале јазичен сојуз со старосаксонскиот, кој се вбројува во групата на долносаксонско-долнофранконски јазици.

Германскиот јазичар Фридрих Маурер го отфрла англофризиското групирање како историски правилна целина, и наместо него предлага друга група наречена северноморски германски јазици (или „ингвагеонски“), како заеднички предок на старофризискиот, староанглискиот и старосаксонскиот јазик.

## Примери
Еве една споредба на називите на броевите од 1 до 10 на разни англофризиски јазици.


Категорија:Западногермански јазици
Ахтерхучки дијалект

**Ахтерхучкиот** () е дијалект на холандскиот долносаксонски јазик. Се зборува во областа Ахтерхук во источна Холандија.

Категорија:Долногермански јазик
Категорија:Јазици во Холандија
Битка кај Урук

**Битката кај Урук** била една од решавачките битки со кои кралот Саргон Велики од Акад го покорил Сумер. Единствените податоци за ова битка ги дознаваме од препишан напис во Нипур. Годината на одигрување на битката е приближна, и не се знае со сигурност. Во походот на Сумер, Саргон го нападнал градот Урук и го опустошил. Преживеаните избегале од градот и им се приклучиле кон другите војски од педесетте сумерски покраини под водство на кралот Лугалзагеси од Ума за да му се спротивстават на Саргон. Оваа жестока битка се случила околу 2271 п.н.е., и во неа војските на Лугалзагеси претрпеле тежок пораз. По судирот бил заробен и самиот Лугалзагеси, па доведен во Нипур „со оглавник како на куче“.

## Наводи

Категорија:Блискиот Исток во стариот век
Урук
Урук, битка кај
Категорија:Акад
Црква „Св. Климент Охридски“ - Чашка

**„Свети Климент Охридски“**  во велешкото  село Чашка е нова црква чијшто камен темелник е осветен и поставен на 8 декември 1990 година од тогашниот Митрополит Повардарски г. Михаил. Осветена е на 13 мај 2001 година од тогашниот Митрополит Повардарски, а сега расчинет Јован Вранишковски. Зографисана е од Лазар Лекиќ и Драган Ристиќ.

## Наводи

## Поврзано
* Чашкарска парохија
* Чашка

## Надворешни врски

Чашка
Категорија:Македонската архитектура во 1990 година
Порече низ историјата

„**Порече низ историјата**“ ― книга на автoрот Милан Ристески, плод на неговото архивско и етнолошко истражување во периодот од 1962 - 1975 година. При пишувањето на хрониката, била користена изворна мемоарска граѓа, разни списи од Архивот на Македонија и од Архивот на Прилеп како и разни написи публикувани во весници, списанија и посебни изданија на книги од разни автори.

Првиот дел ја опфаќа географската положба на Порече и населените места, најповеќе во периодот од пред Илинденското востание до 1912 година.

Вториот дел ги опфаќа позначајните настани од 1912 - 1941 година, особено Балканските војни и Првата светска војна.

Третиот дел го опфаќа периодот на Народноослободителната борба од 1941-1945 година.

Издавањето на книгата е потпомогнато од членовите на општествено-политичките органи и организации од територија на Општина Македонски Брод, Сојузот на борците, Собранието на Општина Македонски Брод, Конференцијата на СКЈ и др. 

Директор: Насте Стојкоски

Уредник: Мире Арсениевски

Лектура: Василка Бисеркоска

Коректура: Лазо Ристески

Технички уредник: Владо Богески

Нацрт на корица: Ласко Џуровски

Категорија:Книги за Порече
Категорија:Книги од 1982 година
Категорија:Македонски книги
Категорија:Книги на македонски јазик
Црква „Успение на Пресвета Богородица“ - Милетино

**Успение на Пресвета Богородица** — главна селска црква во тетовското село Милетино, Македонија.

Црквата претставува парохиски храм на Милетинската парохија.

## Местоположба

Црквата е сместена во средишниот дел на селото.

## Историја

Црквата била изградена во периодот 1916-1919 и го добила истото име по стариот храм, кој некогаш постоел.

Според натписот на црквата, храмот бил осветен на 21 август 1922 година од страна на скопскиот митрополит Варнава.

## Архитектура

Црквата претставува еднокорабна градба со покрив на две води, а во централниот дел има купола. Од западната страна се издигнува висока кула-камбанарија на четири нивоа, со пристап од внатрешната страна на црквата. Фасадата на црквата е малтерисана и варосана со бела боја.

Внатрешноста на црквата е обложена со дрвена ламперија.

### Фрескоживопис

Живописот во црквата е од 1927 година и е зачуван во темето и октогоналниот тамбур на куполата, во полукалотата на апсидалната ниша, во нишата на проскомидијата и странично помеѓу прозорските отвори. Од овој период е и фасадниот живопис во камбанаријата. Живописот го насликал зографот Данаил Фрчкоски од Галичник.

Сегашната состојба на живописот е во лоша состојба.

## Галерија


Податотека:Црква „Успение на Пресвета Богородица“ - Милетино 10.jpg|Ниша со фреска на камбанаријата (на југ)
Податотека:Црква „Успение на Пресвета Богородица“ - Милетино 11.jpg|Ниша со фреска на камбанаријата (на запад)
Податотека:Црква „Успение на Пресвета Богородица“ - Милетино 12.jpg|Куполата
Податотека:Црква „Успение на Пресвета Богородица“ - Милетино 13.jpg|Камбанаријата
Податотека:Црква „Успение на Пресвета Богородица“ - Милетино 2.jpg|Споредниот влез
Податотека:Црква „Успение на Пресвета Богородица“ - Милетино 3.jpg|Натпис над споредниот влез
Податотека:Црква „Успение на Пресвета Богородица“ - Милетино 4.jpg|Спореден влез
Податотека:Црква „Успение на Пресвета Богородица“ - Милетино 5.jpg|Натпис над главниот влез
Податотека:Црква „Успение на Пресвета Богородица“ - Милетино 6.jpg|Главниот влез
Податотека:Црква „Успение на Пресвета Богородица“ - Милетино 7.jpg|Базен за верски обреди
Податотека:Црква „Успение на Пресвета Богородица“ - Милетино 8.jpg|Апсидата
Податотека:Црква „Успение на Пресвета Богородица“ - Милетино 9.jpg|Помошниот објект
Податотека:Црква „Успение на Пресвета Богородица“ - Милетино.jpg|Поглед на црквата


## Поврзано
* Тетовско архијерејско намесништво
* Милетинска парохија
* Милетино

## Наводи

## Надворешни врски

* Детален извештај за мониторинг од ИКОМОС Македонија

Категорија:Храмови посветени на Успението на Пресвета Богородица во Македонија
Црква „Св. Димитриј“ - Милетино

**Свети Димитриј** — главна манастирска црква на Милетинскиот манастир во тетовското село Милетино, Македонија.

## Местоположба

Црквата е сместена југозападно од селото, на едно возвишение, од каде се пружа целосен поглед на селото.

## Историја

Според истражувачот Јован Трифуноски, во селото постоела црква со ова име, но запишал дека се наоѓала северно од селото и дека во негова близина подоцна биле подигнати муслимански куќи.

Според икона поставена над влезот, може да се заклучи дека црквата била подигната во 1986 година.

## Галерија


Податотека:Црква „Св. Димитриј“ - Милетино 2.jpg|Поглед на црквата
Податотека:Црква „Св. Димитриј“ - Милетино 3.jpg|Влезот
Податотека:Црква „Св. Димитриј“ - Милетино 4.jpg|Апсидата
Податотека:Црква „Св. Димитриј“ - Милетино 5.jpg|Западната страна
Податотека:Црква „Св. Димитриј“ - Милетино 6.jpg|Икона над влезот
Податотека:Црква „Св. Димитриј“ - Милетино 7.jpg|Куполата
Податотека:Црква „Св. Димитриј“ - Милетино 8.jpg|Камбанаријата
Податотека:Црква „Св. Димитриј“ - Милетино 9.jpg|Поглед на црквата


## Поврзано
* Тетовско архијерејско намесништво
* Милетинска парохија
* Милетино

## Наводи

## Надворешни врски

Категорија:Храмови посветени на Свети Димитрија во Македонија
Категорија:Милетински манастир
Црква „Св. Ѓорѓи“ - Милетино

**Црква „Св. Ѓорѓи“ - Милетино** може да се однесува на две истоимени цркви во селото Милетино:

* Црква „Св. Ѓорѓи“ - Милетино (нова) — нова црква во селото Милетино; и
* Црква „Св. Ѓорѓи“ - Милетино (стара) — стара црква во селото Милетино.
Црква „Св. Атанасиј“ - Милетино

**Свети Атанасиј** — помала селска црква во тетовското село Милетино, Македонија.

## Местоположба

Црквата се наоѓа во средишниот дел на селото.

## Историја

Според истражувачот Јован Трифуноски, оваа мала црква постоела на местото на некогашното село и таму во 1940-тите се познавале остатоци од темели.

## Архитектура
### Икони и иконостас

Црквата поседува мал дрвен иконостас.

## Галерија


Податотека:Црква „Св. Атанасиј“ - Милетино 2.jpg|Иконостасот
Податотека:Црква „Св. Атанасиј“ - Милетино 3.jpg|Лустерот
Податотека:Црква „Св. Атанасиј“ - Милетино 4.jpg|Апсидата
Податотека:Црква „Св. Атанасиј“ - Милетино 5.jpg|Поглед на црквата
Податотека:Црква „Св. Атанасиј“ - Милетино 7.jpg|Куполата
Податотека:Црква „Св. Атанасиј“ - Милетино.jpg|Западната страна


## Поврзано
* Тетовско архијерејско намесништво
* Милетинска парохија
* Милетино

## Наводи

## Надворешни врски

Категорија:Храмови посветени на Свети Атанасиј во Македонија
Црква „Св. Петка“ - Милетино

**Света Петка** — помала селска црква во тетовското село Милетино, Македонија.

## Местоположба

Црквата се наоѓа источно од селото, на патот за соседното село Блаце.

## Историја

Според истражувачот Јован Трифуноски, во 1940-тите години мештаните пронашле остатоци од ѕидови со живопис.

## Галерија


Податотека:Црква „Св. Петка“ - Милетино 2.jpg|Поглед на црквата
Податотека:Црква „Св. Петка“ - Милетино 3.jpg|Влезот
Податотека:Црква „Св. Петка“ - Милетино 4.jpg|Натписна плоча над влезот
Податотека:Црква „Св. Петка“ - Милетино 5.jpg|Чешма во дворот
Податотека:Црква „Св. Петка“ - Милетино 6.jpg|Трпезаријата
Податотека:Црква „Св. Петка“ - Милетино.jpg|Поглед на црквата


## Поврзано
* Тетовско архијерејско намесништво
* Милетинска парохија
* Милетино

## Наводи

## Надворешни врски

Категорија:Храмови посветени на Света Петка во Македонија
Орешки манастир

**Орешки манастир** — обновен манастир во азотското село Ореше, сместен над селото.

Манастирот е сместен во пазувите на планината Даутица, на оддалеченост од околу 3,5 километри од селото Ореше, во месноста Манастиришта.

## Историја

Манастирот бил обновен во 2004 година.

## Градби во манастирот

Манастирскиот комплекс е составен од: манастирската црква, старите и новите манастирските конаци, како и други помошни објекти.

### Црква „Св. Ѓорѓи“

Главната манастирска црква е посветена на Свети Ѓорѓи, по која е и наречен целиот манастир.

## Конаци

Во манастирот постојат стари и нови манастирски конаци. Воедно, манастирот поседува опремена кујна и трпезарија.

## Галерија


Податотека:Новиот конак на Орешкиот манастир.jpg|Новиот конак на манастирот
Податотека:Старите конаци на Орешкиот манастир (1).jpg|Старите конаци
Податотека:Старите конаци на Орешкиот манастир.jpg|Старите конаци
Податотека:Старите конаци на Орешкиот манастир (2).jpg|Поглед на старите манастирски конаци


## Наводи

## Надворешни врски


Категорија:Ореше
Категорија:Манастири во Македонија
Категорија:Манастири на МПЦ
Категорија:Манастири во Повардарската епархија
Обединето Нискоземско Кралство

**Обединетото Нискоземско Кралство** (1815-1830) (1839) (холандски: *Koninkrijk der Nederlanden Verenigd*, француски: Royaume-Uni des Pays-Bas) е име кое било користено за новата европска држава која била создадена од страна на Првото Француско Царство за време на Виенскиот конгрес во 1815 г. Оваа држава, официјално наречена „*Кралство на Ниските Земји*“, се состоела од поранешната Холандска Република (Република на Обединетите Покраини) на север, поранешнните Австриски Ниски Земји на југ, и поранешната Лиешка епархија.

Обединетото Нискоземско Кралство пропаднало по 1830 по Белгиската револуција во 1830 година. Кралот Вилем I, новата белгиска држава ја признал по Договорот од Лондон.

Категорија:Ниски Земји
Категорија:Бенелукс
Категорија:Белгиска револуција
Категорија:Холандија во 19 век

Категорија:Поранешни државни заедници
Категорија:Поранешни монархии
Категорија:Држави и територии настанати во 1839 година
Категорија:Поранешни монархии во Европа
Категорија:Држави и територии распаднати во 1839 година
Категорија:Држави и територии настанати во 1815 година
Бургундски Ниски Земји

**Бургундски Ниски Земји** — периодот кога Војводството Бургундија имала врховенство врз Ниските Земји вклучувајќи го и Луксембург и делови од северна Франција, во периодот од 1384 до 1530 година.

Добар дел (но не и најголем) од овие територии биле наследени од страна на бургундските војводи, кои водат потекло од француската кралска династија Валоа во 1384 година, по смртта на фландрискиот владетел Луј II. Неговата наследничка, Маргарета III била омажена за Филип II Храбриот (1342-1404), најмладиот син на Јован II Добриот и на тој начин започнало нивното владеење на овие простори. Териториите на Бургундија биле проширени, опфаќајќи го Намир во 1421 година, Брабант и Лимбург во 1430 година, грофовиите Ено, Холандија и Зеланд во 1432, Војводство Луксембург во 1441 и војводството Гелдерн во 1473. Ерата на династија Валоа траела до 1477 година, кога починал Шарл на бојното поле и не оставил никакви наследници. Бургундија била вратена на француската круна, а Ниските Земји пак од Бургундија биле дадени на Хабсбуршката монархија.

## Наводи

Категорија:Ниски Земји
Категорија:Историја на Холандија
Категорија:Историја на Белгија

Категорија:Поранешни монархии во Европа